สรุปภาวะตลาดต่างประเทศ ประจำวันที่ 25 มิ.ย. 2562
สรุปภาวะตลาดต่างประเทศ ประจำวันที่ 25 มิ.ย. 2562
สรุปภาวะตลาดต่างประเทศ ประจำวันที่ 25 มิ.ย. 2562
26 มิ.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (25 มิ.ย.) เนื่องจากนักลงทุนผิดหวังที่นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณปรับลดอัตราดอกเบี้ยในการกล่าวสุนทรพจน์เมื่อวานนี้ นอกจากนี้ การร่วงลงของหุ้นกลุ่มเทคโนโลยีและข้อมูลเศรษฐกิจที่อ่อนแอของสหรัฐยังเป็นปัจจัยฉุดตลาดเช่นกัน ขณะที่นักลงทุนจับตาการพบปะกันระหว่างประธานาธิบดีโดนัลด์ ทรัมป์แห่งสหรัฐ และประธานาธิบดีสี จิ้นผิงของจีน นอกรอบการประชุม G20 ที่ประเทศญี่ปุ่นในช่วงสุดสัปดาห์นี้
ดัชนีเฉลี่ยอุตสาหกรรมดาวโจนส์ปิดที่ 26,548.22 จุด ลดลง 179.32 จุด หรือ -0.67% ขณะที่ดัชนี S&amp;P500 ปิดที่ 2,917.38 จุด ลดลง 27.97 จุด หรือ -0.95% ขณะที่ดัชนี Nasdaq ปิดที่ 7,884.72 จุด ลดลง 120.98 จุด หรือ -1.51%
 
ตลาดหุ้นยุโรปปิดลดลงเมื่อคืนนี้ (25 มิ.ย.) เป็นวันที่ 3 ติดต่อกัน โดยถูกกดดันจากความวิตกเกี่ยวกับความตึงเครียดที่เพิ่มขึ้นระหว่างสหรัฐและอิหร่าน และความขัดแย้งด้านการค้าระหว่างสหรัฐและจีน ขณะเดียวกัน ตลาดยังจับตาการพบปะกันระหว่างประธานาธิบดีโดนัลด์ ทรัมป์ และประธานาธิบดีสี จิ้นผิง นอกรอบการประชุม G20 ที่ญี่ปุ่นในสัปดาห์นี้
ดัชนี Stoxx Europe 600 ลดลง 0.10% ปิดที่ 383.40 จุด
ดัชนี CAC-40 ตลาดหุ้นฝรั่งเศสปิดที่  5,514.57 จุด ลดลง 7.14 จุด หรือ -0.13% และ ดัชนี DAX ตลาดหุ้นเยอรมันปิดที่ 12,228.44 จุด ลดลง 46.13 จุด หรือ -0.38% ขณะที่ ดัชนี FTSE 100 ตลาดหุ้นลอนดอนปิดที่ 7,422.43 จุด เพิ่มขึ้น 5.74 จุด หรือ +0.08%
 
ตลาดหุ้นลอนดอนปิดปรับตัวขึ้นเล็กน้อยเมื่อคืนนี้ (25 มิ.ย.) โดยได้แรงหนุนจากการปรับตัวขึ้นของหุ้นกลุ่มเหมืองแร่และกลุ่มน้ำมัน ขณะที่ตลาดยังคงวิตกเกี่ยวกับความตึงเครียดระหว่างสหรัฐและอิหร่าน และความขัดแย้งด้านการค้าระหว่างสหรัฐและจีน
ดัชนี FTSE 100 ตลาดหุ้นลอนดอนปิดที่ 7,422.43 จุด เพิ่มขึ้น 5.74 จุด หรือ +0.08%
 
สัญญาทองคำตลาดนิวยอร์กปิดขยับขึ้นเมื่อคืนนี้ (25 มิ.ย.) โดยได้แรงหนุนจากคำสั่งซื้อสินทรัพย์ปลอดภัย หลังจากดัชนีดาวโจนส์ตลาดหุ้นนิวยอร์กร่วงลง อย่างไรก็ตาม สัญญาทองคำปรับตัวขึ้นเพียงเล็กน้อยเท่านั้น เนื่องจากนักลงทุนผิดหวังที่นายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณปรับลดอัตราดอกเบี้ยในการกล่าวสุนทรพจน์เมื่อวานนี้
สัญญาทองคำตลาด COMEX (Commodity Exchange) ส่งมอบเดือนส.ค. ขยับขึ้น 50 เซนต์ หรือ 0.04% ปิดที่ 1,418.7 ดอลลาร์/ออนซ์
สัญญาโลหะเงินส่งมอบเดือนก.ค. ลดลง 7.7 เซนต์ หรือ 0.5% ปิดที่ 15.3  ดอลลาร์/ออนซ์
สัญญาพลาตินัมส่งมอบเดือนก.ค. ลดลง 1.9 ดอลลาร์ หรือ 0.23% ปิดที่ 809.8 ดอลลาร์/ออนซ์
สัญญาพัลลาเดียมส่งมอบเดือนก.ย. เพิ่มขึ้น 3.9 ดอลลาร์ หรือ 0.3% ปิดที่ 1,532.50 ดอลลาร์/ออนซ์
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดขยับลงเมื่อคืนนี้ (25 มิ.ย.) ท่ามกลางการซื้อขายที่ผันผวน เนื่องจากนักลงทุนยังคงกังวลว่า ข้อพิพาทการค้าระหว่างสหรัฐและจีนจะส่งผลกระทบต่อความต้องการใช้น้ำมัน ขณะที่นักลงทุนจับตาสถานการณ์ความตึงเครียดระหว่างสหรัฐและอิหร่าน รวมทั้งรายงานสต็อกน้ำมันดิบของสหรัฐที่มีกำหนดเปิดเผยในวันนี้
สัญญาน้ำมันดิบ WTI ส่งมอบเดือนส.ค. ลดลง 7 เซนต์ หรือ 0.1% ปิดที่ 57.83 ดอลลาร์/บาร์เรล
สัญญาน้ำมันดิบเบรนท์ส่งมอบเดือนส.ค. เพิ่มขึ้น 19 เซนต์ หรือ 0.3% ปิดที่ 65.05 ดอลลาร์/บาร์เรล
 
เงินปอนด์อ่อนค่าลงเมื่อเทียบกับดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 มิ.ย.) เนื่องจากนักลงทุนวิตกกังวลว่า อังกฤษอาจจะออกจากสหภาพยุโรป (Brexit) แบบไร้ข้อตกลง ขณะที่ดอลลาร์เคลื่อนตัวผันผวน หลังจากนายเจอโรม พาวเวล ประธานธนาคารกลางสหรัฐ (เฟด) ไม่ได้ส่งสัญญาณลดอัตราดอกเบี้ยในการกล่าวสุนทรพจน์เมื่อวานนี้
เงินปอนด์อ่อนค่าลงเมื่อเทียบกับดอลลาร์สหรัฐ ที่ระดับ 1.2694 ดอลลาร์ จากระดับ 1.2742 ดอลลาร์ ขณะที่ยูโรอ่อนค่าลงแตะที่ระดับ 1.1372 ดอลลาร์ จากระดับ 1.1400 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.6959 ดอลลาร์สหรัฐ จากระดับ 0.6966 ดอลลาร์สหรัฐ
ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 107.14 เยน จากระดับ 107.31 เยน และอ่อนค่าเมื่อเทียบกับดอลลาร์แคนาดา ที่ระดับ 1.3181 ดอลลาร์แคนาดา จากระดับ 1.3188 ดอลลาร์แคนาดา แต่ดอลลาร์แข็งค่าขึ้นเมื่อเทียบกับฟรังก์สวิส ที่ระดับ 0.9751 ฟรังก์ จากระดับ 0.9721 ฟรังก์